Diari Oficial de la Generalitat Valenciana


Sumari del DOGV 1447, del 20-12-1990 (1990/819739)

ORDRE de 15 d'octubre de 1990, de la Conselleria de Cultura, Educació i Ciència, per la qual es regulen les Aules de Tercera Edat que depenen de la Generalitat Valenciana.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/15/(4)/dof/vci/html**

### Dades del document

Número de DOGV
:   1447

Data del DOGV
:   20-12-1990

Secció del DOGV
:   DISPOSICIONS GENERALS

Número del document
:   1990/819739


Data del document
:   15-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 d'octubre de 1990, de la Conselleria de Cultura, Educació i Ciència, per la qual es regulen les aules de Tercera Edat que depenen de la Generalitat Valenciana.  
El Reial Decret 4099/82, de 29 de desembre, transferí a la Generalitat Valenciana competències en matèria de Promoció socio-cultural de la Tercera Edat. En conseqüència i, per Ordre de 25 d'abril de 1984, la Conselleria de Cultura, Educació i Ciència regula les aules de tercera edat en l'àmbit de la Comunitat Valenciana.  
Quan han passat més de sis anys des de l'esmentada regulació, les diverses aules de tercera edat situades a diverses ciutats valencianes, han demostrat ser un eficaç instrument d'integració dels nostres majors, i constitueixen una xarxa de centres, el desenvolupament dels quals requereix una nova regulació que s'ajuste a les necessitats presents i futures.  
Per virtut de les atribucions que em confereix l'article 35 de la Llei de Govern Valencià,  
ORDENE:  
Article primer  
1. Es objecte d'aquesta Ordre la regulació de les aules de tercera edat que pertanyen a la Consellería de Cultura, Educació i Ciència o a d'altres entitats públiques o privades amb les quals se subscriga l'oportú conveni de col·laboració.  
2. Les aules de tercera edat o centres similars no inclosos en el punt anterior, es regularan per la seua normativa específica.  
Article segon  
1 . Les aules de tercera edat són centres socio-culturals especialment dedicats a la Promoció integral d'aquest col·lectiu.  
2. Les funcions d'aquestes aules consistiran a:  
a) Animació per a la incorporació activa a la vida comunitària.  
b) Promoció cultural.  
c) Qualsevol altra que, dins l'àmbit de l'acció sociocultural, afavoresca el desenvolupament de la persona.  
3. Els objectius de les aules de tercera edat són:  
a) Utilitzar els mitjans de dinamització i acció sociocultural per a afavorir la integració social, l'associacionisme i l'aprofitament del temps lliure.  
b) Facilitar l'accés d'aquests ciutadans als béns de la cultura, en les seues diverses manifestacions.  
Article tercer  
1. Les aules de tercera edat es classificaran de la manera següent:  
a) Aules pròpies, quan el titular siga la Conselleria de Cultura, Educació i Ciència de la Generalitat Valenciana.  
b) Aules col·laboradores, subdividides en:  
- Aules territorials: provincials, comarcals, intermunicipals i municipals, quan el seu titular siga respectivament la província, la comarca si s'escau, un conjunt de municipis, o només un municipi.  
- Aules concertades, en les quals el titular podrà ser qualsevol entitat privada.  
2. En aquest centre sé'ls exigirà l'acompliment dels requisits i condicions assenyalats en aquesta ordre i en els convenis que es subscriguen arribat el cos.  
3. A efectes d'aquesta ordre s'entén com a titular la persona jurídica, privada o pública, per iniciativa de la qual es creen aquests centres, per a la qual cosa aporten mitjans personals i materials propis, i estableixen relacions laborals o de servei amb els treballadors que hi presten els seus serveis.  
Article quart  
1. Les aules de tercera edat pròpies de la Conselleria de Cultura, Educació i Ciència es crearan per Ordre d'aquest departament i dependran de la Direcció General de Patrimoni Cultural sense perjudici de les funcions que, en aquesta matèria puga assignar aquest centre directiu als respectius serveis territorials.  
2. El sosteniment d'aquestes aules es realitzarà amb càrrec als pressupostos assignats a la Direcció General de Patrimoni Cultural.  
3. Per la prestació d'aquests serveis podrà exigir-se als beneficiaris el pagament de les quantitats que es determinen d'acord amb la legislació vigent.  
Article cinquè  
1. Les aules de tercera edat que tinguen caràcter provincial, comarcal, intermunicipal o municipal, es crearan mitjançant un Conveni de col·laboració d'acord amb aquesta ordre, que es subscriurà amb les Diputacions, els òrgans comarcals si s'escau o els Ajuntaments corresponents.  
2. Aquestes aules estaran sotmeses a la inspecció pedagògica i administrativa de la Direcció General de Patrimoni Cultural, de la Conselleria de Cultura, Educació i Ciència en les terminis que establesquen les disposicions d'aquest departament i els convenis corresponents.  
3. El sosteniment d'aquests centres es realitzarà amb les aportacions de la Conselleria de Cultura, Educació i Ciència i de les entitats que subscriguen el Conveni.  
4. Per la prestació d'aquests serveis, l'entitat titular podrà d'acord amb la normativa específica, exigir als beneficiaris el pagament de les quantitats que es determinen en el conveni respectiu.  
5. Correspondrà a l'administració titular de les Aules compreses en aquest article, l'aportació dels mitjans personals necessaris per al funcionament d'aquests centres.  
Article sisè  
1. Les aules de tercera edat que tinguen caràcter d'Aules Concertades, es crearan mitjançant un Conveni en les condicions que disposa aquesta Ordre, que es subscriurà amb l'entitat titular.  
2. Aquestes aules estaran sotmeses a inspecció pedagògica i administrativa de la Direcció General de Patrimoni Cultural de la Conselleria de Cultura, Educació i Ciència en les condicions que establesquen les disposicions d'aquest departament i els Convenis corresponents.  
3. El sosteniment d'aquestes Aules es realitzarà amb les aportacions econòmiques de la Conselleria de Cultura, Educació i Ciència i de l'entitat que en siga titular.  
També seran mitjans de finançament els següents:  
a) Les subvencions i donacions que puguen atorgar-se a l'entitat titular amb aquesta finalitat.  
b) L'aportació econòmica de la Diputació corresponent, òrgan comarcal si s'escau, ajuntament o ajuntaments respectius.  
Si aquesta ajuda té caràcter regular, el conveni podrà ser subscrit també per l'administració col·laboradora.  
4. Per la prestació d'aquests servei, l'entitat titular podrà exigir als beneficiaris el pagament de les quantitats que es determinen en el respectiu Conveni.  
5. Correspondrà a l'entitat titular de les aules concertades, l'aportació dels mitjans personals necessaris per al funcionament d'aquests centres.  
Article setè  
1. Els Convenis a què fan referència els articles 5.1 i 6.1 d'aquesta Ordre tindran una duració indefinida, sense perjudici de la possible resolució els casos que s'establesca.  
2. La tramitació de cada conveni suposarà per part de l'entitat que el sol·licite la presentació de la documentació següent, dirigida a la Direcció General de Patrimoni Cultural.  
a) El certificat de l'acord pel qual es sol·licita la signatura del Conveni. En el cas de les aules territorials, la decisió ha de ser adoptada pel Ple de la Diputació, l'òrgan comarcal si s'escau, l'Ajuntament, o els Ajuntaments afectats, delegant expressament en el màxim òrgan executiu unipersonal o en un altre membre de la corporació per a subscriure el conveni i representar l'entitat davant la Conselleria. Quan es tracte d'aules concertades, la decisió de sol·licitud de signatura de conveni ha de ser adoptada per la junta directiva de l'entitat titular de les aules, i aquesta ha de delegar expressament en el seu president o qualsevol altre membre per a subscriure el Conveni i representar l'entitat davant la Conselleria.  
En aquest cas, s'adjuntarà una fotocòpia del DNI de l'esmentada persona.  
b) Quan es tracte d'aules concertades, s'adjuntarà la fotocòpia del document oficial que acredite l'existència de l'entitat promotora.  
c) El programa d'activitats per al període gener- desembre del primer any de vigència del conveni, i l'esquema organitzatiu per al funcionament intern de les aules.  
d) El pressupost de les activitats programades, especificant:  
- Els recursos aportats per la Diputació, l'òrgan comarcal, si s'escau, l'Ajuntament, o els Ajuntaments afectats, o qualsevol altra entitat promotora.  
- Les quantitats a què fan referència els articles 5.4. o 6.4 d'aquesta ordre.  
- L'ajuda econòmica que es sol·licita a la Conselleria.  
- Les dades bancàries necessàries per a l'ingrés de l'aportació de la Conselleria de Cultura, Educació i Ciència.  
3. En els convenis figuraran necessàriament:  
a) L'aportació per la Conselleria del programa general i l'esquema organitzatiu del funcionament de les aules.  
b) El reconeixement per la Conselleria de l'elecció del màxim òrgan executiu unipersonal, com a facultat pròpia de l'entitat signatària del conveni.  
c) El reconeixement per part de la Conselleria de la designació del personal col·laborador necessari, com a facultat pròpia també de l'entitat signatària del Conveni.  
d) El compromís de les aules territorials o concertades resultants de fer constar en tot el material imprès que utilitzen la llegenda "Entitat Col·laboradora de la Conselleria de Cultura, Educació i Ciència".  
e) Les previsions establertes en els articles 5.2 o 6.2 d'aquesta ordre.  
f) La quantitat que aportarà la Conselleria de Cultura, Educació i Ciència, i també de la partida pressupostària i línia de subvenció a què es farà efectiva.  
g) El compromís de l'entitat que signa el conveni de fer-se càrrec de les despeses de personal i també, si s'escau, de les de manteniment del local o locals on hagen de funcionar les aules. Igualment el compromís ha d'incloure el compliment de totes les obligacions que es deriven del servei del personal que atenga el funcionament de les aules i, en general, totes aquelles que es contraguen per l'acompliment de les funcions i dels objectius propis de les aules. S'establirà també que en cap cas la prestació de serveis adés esmentada, estableix relació de cap tipus amb la Conselleria de Cultura, Educació i Ciència.  
h) Les quantitats a què fan referència els articles 5.4 o 6.4 d'aquesta ordre.  
i) La resolució del conveni amb la pèrdua del dret a rebre la quantitat corresponent per part de l'entitat col·laboradora, cas que s'imcomplesquen les clàusules i especialment com a conseqüència de la manca de justificació de les activitats i/o de les despeses.  
j) La previsió que, anualment i mitjançant addendes signades per les parts integrants, es determinaran els programes que es desenvoluparan a les aules i la quantitat aporta per la Conselleria.  
k) La garantia d'un mínim de condicions en allò que respecta a les instal·lacions que han d'acollir les aules i també allò que fa referència a la qualificació requerida a les persones encarregades de la docència.  
l) El compromís per part de l'entitat titular de portar els llibres de comptabilitat que hi calga.  
m) L'acceptació expressa per part de l'entitat titular de la incorporació de les aules a la Federació Valenciana d'Aules de Tercera Edat, a la qual fa referència l'article novè d'aquesta ordre.  
Article vuitè  
Dins el termini de 3 mesos des de la constitució, les aules de tercera edat, aquestes es dotaran d'un reglament de funcionament intern que, elaborat per l'entitat titular i enviat, per tal que l'aprove, a la Direcció General de Patrimoni Cultural de la Conselleria de Cultura, Educació i Ciència, haurà de recollir com a mínim els punts següents:  
a) La composició i l'elecció dels òrgans de govern unipersonals i col·legiats d'aquests centres, en què participaran representants dels usuaris d'aquest servei, dels professors, de l'entitat titular i del personal de serveis, tret del nomenament del màxim òrgan executiu unipersonal de les aules pròpies de la Conselleria de Cultura, Educació i Ciència, el qual serà designat per la Direcció General de Patrimoni Cultural.  
b) La composició i elecció de l'assemblea de delegats de curs, i també la representació d'aquesta en els òrgans col·legiats de govern.  
c) Les competències dels òrgans unipersonals i col·legiats de govern i també la duració de l'exercici dels seus càrrecs i les condicions de reeligibilitat.  
d) La previsió de l'existència d'un Secretari d'actes en cadascun dels òrgans col·legiats.  
e) La composició i elecció d'una comissió econòmica, presidida en qualsevol cas pel màxim òrgan executiu unipersonal, i encarregada d'habilitar els llibres necessaris per tal de comptabilitzar les subvencions i les quantitats rebudes per a la seua administració.  
f) La periodicitat de les reunions dels òrgans col·legiats i les previsions respecte a la publicitat de les actes corresponents.  
g) Les garanties democràtiques per a l'elecció dels delegats de curs, el seu nombre, funcions, obligacions i drets.  
h) La periodicitat, funcions i distribució de responsabilitats internes de l'assemblea de delegats.  
i) Les previsions sobre els òrgans encarregats de l'elaboració i aprovació dels programes docents i plans d'activitats complementàries, sense perjudici del que es disposa en els articles 5.2 o 6.2 d'aquesta Ordre, quan els esmentats preceptes siguen d'aplicació.  
j) Les orientacions bàsiques dels programes docents i plans de les activitats complementàries, que en qualsevol cas hauran de recollir també Previsions sobre la realització de seminaris, xarrades, col·loquis, projeccions, audicions o conferències, la temàtica dels quals no es puga inscriure en els camps propis de les activitats físiques i les manualitats.  
Article novè  
1. Les aules de tercera edat pròpies de la Conselleria de Cultura, Educació i Ciència i les aules col·laboradores, constitueixen la Federació Valenciana d'Aules de Tercera Edat (FEVATED), amb les funcions principals de facilitar la connexió entre les esmentades aules, i en la representació oficial del conjunt d'aquestes davant les associacions, les federacions i les confederacions de les quals la FEVATED decidesca formar-ne part, i també davant els organismes públics i entitats privades que es determinen.  
2. La Federació Valenciana d'Aules de Tercera edat ha de regir-se per uns estatuts propis que, després de consultar amb les entitats titulars de les aules, seran elaborats per la Direcció General de Patrimoni Cultural i aprovats per ordre d'aquesta Conselleria. Recolliran, si més no, els aspectes següents:  
Objectius, òrgans de govern, membres, recursos econòmics, administració i dissolució.  
DISPOSICIONS TRANSITORIES  
1.  
Les aules de tercera edat de la Comunitat Valenciana, relacionades en l'annex d'aquesta Ordre, que van ser creades mitjançant convenis subscrits entre la Conselleria de Cultura, Educació i Ciència i diversos Ajuntaments i entitats, es regiran per aquests mentre siguen vigents.  
2  
Dins el termini de sis mesos des de l'entrada en vigor d'aquesta ordre, la Direcció General de Patrimoni Cultural, convocarà un representant de cadascun dels Ajuntaments i entitats titulars de les aules col·laboradores existents a l'àmbit de la Comunitat Valenciana, i també els màxims òrgans executius unipersonals de les esmentades aules, o la persona en qui deleguen, per a realitzar les consultes prèvies a l'elaboració dels Estatuts de la Federació Valenciana, d'Aules de Tercera Edat.  
DISPOSICIO DEROGATORIA  
Queda derogada l'Ordre de 25 d'abril de 1984 de la Conselleria de Cultura, Educació i Ciència per la qual es regulaven les aules de la tercera edat.  
DISPOSICIO FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 d'octubre de 1990.  
El Conseller de Cultura, Educació i Ciència,  
ANTONI ESCARRE ESTEVE  
ANNEX  
1. Aules de Tercera Edat d'Alacant  
2. Aules de Tercera Edat d'Alcoi  
3. Aules de Tercera Edat de Castelló de la Plana  
4. Aules de Tercera Edat d'Elda  
5. Aules de Tercera Edat d'Elx  
6. Aules de Tercera Edat de València (L'Eixample)  
7. Aules de Tercera Edat de València (Patraix)


Còpia Permalink ELI